cyanic-selkie/wikianc huggingface dataset:
মূত্র তন্ত্র
মূত্র সৃষ্টি
মূত্র সৃষ্টির প্রথম ধাপ হল বৃক্কে রক্তের অতি পরিস্রাবণ। সুস্থ মানুষে কার্ডিয়াক আউটপুটের ১২ থেকে ৩০% বৃক্কের ভিতর দিয়ে যায়, তবে এটি গড়ে প্রায় ২০% বা প্রায় ১.২৫ লিটার/মিনিট হয়।
ঘনত্ব এবং আয়তন নিয়ন্ত্রণ
মূত্র তন্ত্র সংবহন তন্ত্র, স্নায়ুতন্ত্র এবং অন্তঃক্ষরা গ্রন্থিতন্ত্র দ্বারা নিয়ন্ত্রিত হয়।
মূত্র ত্যাগ
মূত্রথলি থেকে ইউরেথ্রার মাধ্যমে মূত্র দেহের বাইরে নির্গত হওয়াকে মূত্র ত্যাগ বলে। সুস্থ মানুষে (এবং অন্যান্য অনেক প্রাণীতে) মূত্রত্যাগ একটি ঐচ্ছিক ব্যাপার। শিশুদের, কিছু প্রবীণ ব্যক্তির এবং ক্ষতিগ্রস্ত স্নায়ু বিশিষ্ট ব্যক্তিদের মধ্যে মূত্র ত্যাগ একটি অনৈচ্ছিক প্রতিবর্ত হিসেবে দেখা দিতে পারে। শারীরবৃত্তীয়ভাবে, মূত্র ত্যাগ কেন্দ্রীয়, স্বয়ংক্রিয় এবং সোম্যাটিক স্নায়ুতন্ত্রের সমন্বয়ে নিয়ন্ত্রিত। মস্তিষ্কের যেসব কেন্দ্র মূত্রত্যাগ নিয়ন্ত্রণ করে তাদের মধ্যে রয়েছে পন্টাইন মিকচুরিশান সেন্টার, পেরিঅ্যাকুইডাক্টাল গ্রে এবং সেরেব্রাল কর্টেক্স। অমরাবিশিষ্ট স্তন্যপায়ীদের ক্ষেত্রে দেখা যায় পুরুষরা শিশ্নের মাধ্যমে এবং নারীরা স্ত্রীযোনিদ্বারের মাধ্যমে মূত্র ত্যাগ করে।
ক্লিনিকাল গুরুত্ব
ইউরোলজিক রোগ মূত্রতন্ত্রের জন্মগত বা অর্জিত কর্মহীনতার সাথে জড়িত থাকতে পারে। উদাহরণস্বরূপ, মূত্রনালিতে বিঘ্ন একটি ইউরোলজিক রোগ যা মূত্রনালি থেকে মূত্র প্রবাহের অক্ষমতার কারণ হতে পারে।
কিডনি টিস্যুর রোগগুলি সাধারণত নেফ্রোলজিস্টদের দ্বারা চিকিৎসা করা হয়, আর মূত্রনালির রোগগুলি ইউরোলজিস্টদের দ্বারা চিকিৎসা করা হয়। স্ত্রীরোগ বিশেষজ্ঞরা মাঝে মাঝে নারীদের মূত্রনালির রোগগুলির চিকিৎসা দিয়ে থাকেন।
ড্রাক ইয়েদজার
প্রচলন
ড্রাক ইয়েদজারের মোট ২০০০ অনুলিপি প্রচার রয়েছে এবং কেবল থিম্পুতে ৫৪৫টি অনুলিপি প্রচারিত হয়।
কর্মিবৃন্দ
ড্রাক ইয়েদজারের ছয়জন প্রশিক্ষিত সাংবাদিক আছে যারা দেশের অভিজ্ঞ সাংবাদিক। ভুটানের রয়্যাল সরকারের অর্থায়নে তাদেরকে ভুটান মিডিয়া ইনস্টিটিউট দ্বারা স্বল্প সময়ের প্রশিক্ষণও দেওয়া হয়েছিল।
আতা
আতা হল অ্যানোনেসি (Annonaceae) পরিবারভুক্ত এক ধরনের যৌগিক ফল। এটি শরিফা এবং নোনা নামেও পরিচিত। এই ফলের ভিতরে থাকে ছোট ছোট কোষ। প্রতিটি কোষের ভেতরে থাকে একটি করে বীজ, বীজকে ঘিরে থাকা নরম ও রসালো অংশই খেতে হয়। পাকা ফলের বীজ কালো এবং কাঁচা ফলের বীজ সাদা। বীজ বিষাক্ত। এটি গুচ্ছিত ফল অর্থাৎ একটি মাত্র পুষ্পের মুক্ত গর্ভাশয়গুলো হতে একগুচ্ছ ফল উৎপন্ন হয়।
এর বেশ কয়েকটি প্রজাতি ও প্রকরণ আছে। সবগুলোকেই ইংরেজিতে ‘কাস্টার্ড অ্যাপল’, ‘সুগার অ্যাপল’, ‘সুগার পাইন এপল’ বা ‘সুইটসপ’ (Custard-apple, Sugar-apple, sugar-pineapple or sweetsop) বলা হয়। সবগুলোকেই বাংলায় ‘আতা’, ‘শরিফা’, ‘নোনা’—এই তিনটি নামে ডাকা হয়। অঞ্চলভেদে নামের কিছু পার্থক্য আছে।
প্রজাতিসমূহ
বর্তমানে সাতটি এনোনা (Annona) গণভুক্ত ‘প্রজাতি’ এবং একটি ‘শঙ্কর জাত’ পৃথিবীজুড়ে বাড়ির আশেপাশে বা বাণিজ্যিক ভিত্তিতে চাষ করা হয়। সবগুলোই সুস্বাদু ফল। thumb|গাছে আতা ফল জনপ্রিয় প্রজাতিগুলো হচ্ছে—
এছাড়া ‘থাই লেসার্ড’ এবং ‘কাম্পং মভ’ (Thai-Lessard, Kampong-Mauve) নামে এর দুটি প্রকরণ (variety) দক্ষিণ পূর্ব এশিয়ায় পাওয়া যায়।
আতা গাছ
আতার আদিবাস ভারত। বাংলাদেশ ও ভারতে এটি বসতবাড়ীর আঙিনায় এবং বনে-জঙ্গলে জন্মে থাকে। তবে থাইল্যান্ড, অস্ট্রেলিয়া ও মার্কিন যুক্তরাষ্ট্রে এর বাণিজ্যিক চাষাবাদ হয়ে থাকে। আতা গাছ বৃক্ষ জাতীয় উদ্ভিদ। গাছের আকার খুব বড় নয় ; উচ্চতায় ৩ থেকে ৫ মিটার। শীতকালে এর পাতা ঝরে যায় এবং বসন্তকালে নতুন পাতা গজায়, ফুল ধরে। পাতার আকৃতি বল্লমের মতো, অগ্রভাগ সরু। এর ফুল দেখতে কাঁঠালি চাঁপার মতো যার রঙ হালকা সবুজ থেকে সবুজাভ হলুদ হয়ে থাকে। কাঁচা ফল খাওয়া যায় না। বেলে দো-আঁশ মাটিতে আতা গাছ ভাল জন্মে । বীজ থেকে এর চারা করা হয়। এপ্রিল থেকে জুন মাসের মধ্যে ফুল ধরে এবং ৪/৫ মাসের মধ্যে আগস্ট থেকে সেপ্টেম্বর মাসের মধ্যে ফল পেকে যায়। আতাফল হৃৎপিণ্ড আকৃতির হয়ে থাকে। এতে প্রচুর পরিমাণে আমিষ ও শর্করা জাতীয় খাদ্যোপদান রয়েছে। পাকা আতার শাঁস মিষ্টি হয়ে থাকে। খাওয়ার সময় জিভে চিনির মতো মিহি দানা দানা লাগে। এর কিছু ভেষজ গুণ রয়েছে। যেমন পাকা আতার শাঁস বলকারক, বাত-পিত্তনাশক ও বমনরোধক।
পাকা ফল সুমিষ্ট হওয়ার কারণে অনেক সময়ই পোকার সংক্রমণ হয়, সাদা রঙের পোকা দ্বারা আক্রান্ত হয় ফল।
উপকারিতা
এর খাদ্যআঁশ হজমশক্তি বৃদ্ধি করে।
ঔষধি গুণ
অপুষ্টিজনিত সমস্যায় আতাফলের রস বেশ উপকারী।
বহিঃসংযোগ
القشطة الهندي Netzannone Annona senegalensis Anono retikula Annona reticulata Cœur de bœuf शरीफा Kachiman ആത്ത Custardappel सीताफलम् సీతాఫలం Bình bát
চুনেন্‌ফা
চুনেন্‌ফা (Sunenfa) আহোম সাম্রাজ্যের রাজা ছিলেন। তিনি রুদ্র সিংহের দ্বিতীয় পুত্র। তার ভাতৃ শিব সিংহের মৃত্যুর পর তিনি আহোম রাজসিংহাসনে বসেন। তার অপর নাম প্রমত্ত সিংহ। আহোম স্বর্গদেউ প্রমত্ত সিংহ দয়ালু রাজা ছিলেন। তার রাজত্বকালে অসমে সুখ-শান্তি বিরাজিত ছিল। ১৭৪৫ সালে তিনি পিতার অনুসরনে পুনরায় জমির জরীপ কার্য ও লোকগননা আরম্ভ করেন। কারেং ঘর পুনঃনির্মাণ করান। ১৭৪৬ সনে তিনি রংঘর নির্মাণ করেন। রংঘর প্রাঙ্গনে বিহু নাচ, মহিষের যুদ্ধ, হাতির যুদ্ধ ইত্যাদি নানান ধরনের খেলার আয়োজন করা হত। রাজা ও রাজ্যের অন্যান্য উচ্চপদস্থ ব্যক্তিরা রংঘর থেকে খেলার আনন্দ উপভোগ করতেন। রাজা প্রমত্ত সিংহ তার রাজত্বকালে বিভিন্ন মন্দির ও অট্টলিকা নির্মাণ করেন। গুয়াহাটির শুক্লেশ্বর দেবালয় ও উত্তর গুয়াহাটির রুদ্রেশ্বর দেবালয় তিনি নির্মাণ করেছেন। তিনি গুয়াহাটির হাজো নামক স্থানে গণেশ মন্দির নির্মাণ করেন। ১৭৫১ সনে প্রমত্ত সিংহের মৃত্যু হয়।
হাজী মুহাম্মদ কান্দাহারি
খাজা হাজী দোস্ত মুহাম্মদ কান্ধারী ঊনবিংশ শতাব্দির (১৮০১-১৮৬৮) একজন আফগানস্তানি সুফি পীর যিনি নকশবন্দিয়া ত্বরিকার অনুসারী ছিলেন।
জীবনী
দোস্ত মুহাম্মদ আফগানিস্তানের কান্দাহারে ১২১৬ হিজরী (১৮০১/১৮০২) এ জন্মগ্রহণ করেন এবং সেখানে নিজের প্রাথমিক শিক্ষা গ্রহণ করেন। তরুণ বয়সেই তিনি মদীনার নববী মসজিদে একজন বিখ্যাত ভারতীয় নকশাবন্দি তরিকার পীর গোলাম আলী দেহলভীর (১৭৪৩-১৮২৪) অপ্রত্যাশিত স্বাক্ষাত পেয়ে যান। তিনি বলেন যে গোলাম আলীর আধ্যাত্বিক শক্তি (ফয়েজ) এতটাই প্রখর ছিল যা তাকে সর্বদা অস্থির এবং মনোযোগ বিচ্ছিন্ন করত। গোলাম আলীর আধ্যাত্বিক শক্তিতে তিনি এতটাই মোহিত হয়েছিলেন যে তিনি নিজের গৃহ থেকে বেরও হতে পারতেন না। ভারতে ফিরে তিনি আধ্যাত্বিক কর্মকান্ডে লিপ্ত হয়ে পড়েন যার কিছু কয়েক সপ্তাহ অবধি স্থায়ী ছিল। যা হোক, দোস্ত মুহাম্মদ বায়াত দান করার আগেই গোলাম আলী ওফাত বরণ (মৃত্যুবরণ) করেন।তাই তিনি গোলাম আলীর খলিফা (আধ্যাত্বিক প্রতিনিধি) আবু ছৈয়দ মোজাদ্দেদী রামপুরী এর হাতে বায়াত দান করার জন্য আবেদন করেন। আবেদনের সময় আবু ছৈয়দ হজ্জ করার জন্য দেশ ত্যাগ করছিলেন, তাই তিনি দোস্ত মুহাম্মদকে তার পুত্র (এবং খলিফা) শাহ আহমদ ছৈয়দ দেহলভীর (১৮০২-১৮৬০) কাছে প্রেরণ করেন। প্রায় ১৪ মাস আপন মুর্শিদের (পীর) সাথে অতিবাহিত করার পর, হাজী দোস্ত মুহাম্মদ আহমেদ ছৈয়দের খলিফা (আধ্যাত্বিক প্রতিনিধি) হিসেবে নিযুক্ত হন এবং আফগানিস্তানের কান্দাহার এলাকায় নিযুক্ত হন।১৮৪২ সালে শাহ সুজার, (আফগানিস্তানের শাসক) গুপ্তহত্যার জের ধরে দোস্ত মুহাম্মদ দেশ ত্যাগে বাধ্য হন।(এই এক ঘটনায় তার বিখ্যাত কতিপয় শিষ্য যেমন ছৈয়দ মুহাম্মদ শাহ জান-ফিশান খান পাগমানিও দেশ ত্যাগে বাধ্য হন।) আহমেদ ছৈয়দ তাকে এমন এক জায়গায় স্খায়ী হতে পরামর্শ দেন যেখানে পশতু এবং পাঞ্জাবী উভয় ভাষায় কথা বলা যায়। কেন্দ্র গড়ে তুলেন এবং মৃত্যুর পর সেখান সমাহিত হন।
মৃত্যু ও উত্তরসূরী
দোস্ত মুহাম্মদের উত্তরসূরী ছিলেন খাজা মুহাম্মদ উসমান দামানি, যাকে তিনি নকশাবিন্দয়া, মোজাদ্দেদীয়া, মাসুমিয়া, মাজহারিয়া এবং কাদেরিয়া, চিশতিয়া, সোহরার্দিয়া, কুবরিয়া, সাত্তারিয়া, মাদারিয়া, কালান্দারিয়া সহ অন্যান্য সুফি তরিকার জ্ঞান শিক্ষাদানের জন্য শর্তহীন অনুমতি দেন।
আধ্যাত্বিক বংশের অনুক্রম
হাজী দোস্ত মুহাম্মদ কান্দাহারি সুফিবাদের মোজাদ্দেদিয়া, নকশাবন্দিয়া তরিকার মূল শাখা, তরিকার অনুসারী ছিলেন। তার আধ্যাত্বিক বংশ অনুক্রম সুফি পীর আহমেদ সিরহিন্দি এর মধ্য হয়ে হযরত মুহাম্মদ (দঃ) এর বংশের সাথে মিলিত হয়েছে।
পৌষপার্বণ
পৌষপার্বণ বা পিঠেপার্বণ পশ্চিমবঙ্গ ও বাংলাদেশে পালিত একটি হিন্দু লোকউৎসব। বাংলা পৌষমাসের সংক্রান্তিতে এই উৎসব পালিত হয়। এই দিন হিন্দুরা পিঠে প্রস্তুত করে দেবতার উদ্দেশ্যে নিবেদন করেন।
প্রাচীন কাল থেকেই দেবতার পূজায় পিঠের অর্ঘ্য প্রদানের রীতি রয়েছে। মধ্যযুগে ধর্মপূজায় মদ্যমাংসের সঙ্গে পিঠে নৈবেদ্যও দেওয়া হত। তবে দেবতার পূজায় নিবেদনের জন্য বছরের বিভিন্ন সময়ে বিভিন্ন প্রকার পিঠে প্রস্তুত করার বিধান রয়েছে। তবে গ্রীষ্মকালে পিঠেপুলি রুচিকর নয় বলে, বর্ষা বা শীতকালেই এই জাতীয় অনুষ্ঠানের আয়োজন করা হয়। বছরের বিভিন্ন সময়ে অনুষ্ঠিত পিঠেপর্বের মধ্যে পৌষ সংক্রান্তির পৌষপার্বণই সর্বাপেক্ষা প্রসিদ্ধ। এই দিনটি হিন্দু পঞ্জিকায় ‘মকর সংক্রান্তি’ বা ‘উত্তরায়ণ সংক্রান্তি’ নামেও পরিচিত। প্রাচীন হিন্দুরা এই দিনটিতে পিতৃপুরুষ অথবা বাস্তুদেবতার উদ্দেশ্যে তিল কিংবা খেজুড় গুড় দিয়ে তৈরি তিলুয়া এবং নতুন ধান থেকে উৎপন্ন চাল থেকে তৈরি পিঠের অর্ঘ্য প্রদান করতেন। এই কারণে পৌষ সংক্রান্তির অপর নাম তিলুয়া সংক্রান্তি বা পিঠে সংক্রান্তি। এই প্রাচীন উৎসবের একটি রূপ অদ্যাবধি পিঠেপার্বণের আকারে বাঙালি হিন্দু সমাজে প্রচলিত।
মধ্যযুগের বাংলা মঙ্গলকাব্যে নানাপ্রকার পিঠে ও পিঠে গড়ার বিচিত্র সব উপাখ্যানের উল্লেখ রয়েছে।
মুরাদ উইলফ্রেড হফম্যান
মুরাদ উইলফ্রেড হফম্যান (১৯৩১ - ১৩ জানুয়ারি,২০২০) একজন জার্মানি কূটনীতিক এবং লেখক ছিলেন।ইসলাম সম্পর্কে একাধিক বই লিখেছিলেন, যার মধ্যে জার্নি টু মক্কা এবং ইসলাম: দ্য অল্টারনেটিভ  রয়েছে। তাঁর বেশ কয়েকটি বই এবং প্রবন্ধ রয়েছে যার লেখার প্রধান দিক হলো  পাশ্চাত্যের বাস্তবতায় ইসলাম ও ইসলামই এ সভ্যতার বিকল্প। তিনি (আ কমন ওয়ার্ড বিটুইন অ্যাস এন্ড ইউ) স্বাক্ষরকারীদের একজন, খ্রিস্টান নেতাদের কাছে ইসলামী পণ্ডিতদের পক্ষ হতে খোলা চিঠি, যাতে শান্তি ও সমঝোতার আহ্বান জানানো হয়।
শৈশব ও পড়ালেখা
হফম্যান জার্মানির অ্যাশচাফেনবার্গে এ ক্যাথলিক ধর্ম অনুসারি পরিবারে জন্মগ্রহণ করেন। তিনি হার্ভার্ড বিশ্ববিদ্যালয় পড়াশোনা করেছিলেন।
কর্মজীবন
হফম্যান ১৯৬১ থেকে ১৯৯৪ সাল পর্যন্ত জার্মান বিদেশি সেবার দায়িত্ব পালন করেছিলেন। প্রথম আলজেরিয়ায় পারমাণবিক প্রতিরক্ষা সম্পর্কিত বিষয়গুলির বিশেষজ্ঞ হিসাবে কাজ করেছিলেন। ১৯৮৩ থেকে ১৯৮৭ সাল পর্যন্ত ব্রাসেল্‌স ন্যাটোর তথ্য পরিচালক হিসাবে কাজ করেছেন, ১৯৮৭ থেকে ১৯৯০ সাল পর্যন্ত আলজেরিয়ার রাষ্ট্রদূত এবং ১৯৯০ থেকে ১৯৯৪ সাল পর্যন্ত মরক্কোর রাষ্ট্রদূতের দায়িত্ব পালন করেছেন।
হফম্যান জার্মানির সেন্ট্রাল কাউন্সিল অফ মুসলিম এর সদস্য এবং উপদেষ্টা ছিলেন।
ধর্মান্তর
১৯৮০ সালে ইসলাম ধর্ম গ্রহণ করেন। জার্মান সরকারে উচ্চ পদস্থ কর্মকর্তার কারণে তাঁর ইসলাম গ্রহণে বিতর্কিত দেখা যায়। তিনি আলজেরিয়ার স্বাধীনতা যুদ্ধ যা দেখেছিলেন, ইসলামী কার্যকালাপ এর প্রতি তাঁর আগ্রহ বেড়ে যায় এবং পলিসিদ্ধ খ্রিস্টান মতবাদের বিরোধিতা হিসাবে দেখে, তার ফলস্বরূপ তিনি ইসলাম গ্রহণ করেছিলেন।
মৃত্যু
মুরাদ উইলফ্রেড হফম্যান ২০২০ সালের ১৩ জানুয়ারি ৮৯ বছর বয়সে মৃত্যুবরণ করেন।
আইরিশ একদিনের আন্তর্জাতিক ক্রিকেটারদের তালিকা
তালিকাভিত্তিক অত্র নিবন্ধটি আয়ারল্যান্ডের পক্ষে একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।
১৯ মে, ২০১৯ তারিখ পর্যন্ত ৫৭জন ক্রিকেটার আয়ারল্যান্ড ক্রিকেট দলের সদস্য হিসেবে একদিনের আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তার প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।
ইতিহাস
২০০৬ সালে আয়ারল্যান্ড দল তাদের প্রথম ওডিআইয়ে অংশগ্রহণ করে। এরপর থেকে ৫৭জন খেলোয়াড় আয়ারল্যান্ডের একদিনের আন্তর্জাতিক দলে প্রতিনিধিত্ব করেছেন। আয়ারল্যান্ড দল ১৪৯টি ওডিআইয়ে অংশ নিয়ে ৬৪টি খেলায় জয়, ৭৪টিতে পরাজয়, ৩টি টাই ও ৮টি খেলায় কোন ফলাফল আনতে পারেনি। ১৩ জুন, ২০০৬ তারিখে ইংল্যান্ডের বিপক্ষে আয়ারল্যান্ড দল প্রথম ওডিআইয়ে অংশগ্রহণ করেছিল। বেলফাস্টের সিভিল সার্ভিস ক্রিকেট ক্লাবে দর্শক পরিপূর্ণ অবস্থায় স্বাগতিক দল ৩৮ রানে পরাজিত হয়েছিল।
জেরেমি ব্রে আয়ারল্যান্ডের পক্ষে প্রথম ওডিআই সেঞ্চুরি করেছিলেন। ৩০ জানুয়ারি, স্কটল্যান্ডের বিপক্ষে এ সাফল্য পান তিনি। পরবর্তীতে জেরেমি ব্রে ১৫ মার্চ, ২০০৭ তারিখে আয়ারল্যান্ডের সদস্যরূপে জিম্বাবুয়ের বিপক্ষে অপরাজিত ১১৫ রানের প্রথম সেঞ্চুরি করেছিলেন। ৭ সেপ্টেম্বর, ২০১০ তারিখে পল স্টার্লিং আয়ারল্যান্ডের সদস্যরূপে কানাডার বিপক্ষে ১৭৭ রানের সর্বোচ্চ ইনিংস খেলেছেন। এছাড়াও, পল স্টার্লিং আয়ারল্যান্ডের পক্ষে ইনিংসে সেরা বোলিং পরিসংখ্যান দাঁড় করিয়েছেন। ১৭ মার্চ, ২০১৭ তারিখে আফগানিস্তানের বিপক্ষে ৬/৫৫ পান তিনি। উইলিয়াম পোর্টারফিল্ড ৩,৭৬৪ রান ও কেভিন ওব্রায়েন ১১২ উইকেট নিয়ে যথাক্রমে সর্বোচ্চ রান সংগ্রহকারী ও সর্বোচ্চ উইকেটশিকারীতে পরিণত হয়েছেন।
খেলোয়াড়
১৯ মে, ২০১৯ অনুযায়ী পরিসংখ্যানটি সঠিক।
ভিকে
ভিকে বা ভিকোনতাকতে (ВКонтакте (ВК)) হল বিশ্বের ২য় বৃহত্তম সামাজিক নেটওয়ার্কিং ওয়েবসাইট, রাশিয়া এবং সাবেক সোভিয়েত প্রজাতন্ত্রগুলি, যেমন ইউক্রেন, বেলারুশ ও কাজাখস্তান -এ এটি সর্বাধিক জনপ্রিয় ওয়েবসাইট। এই সামাজিক নেটওয়ার্কিং পরিসেবাটি বাংলাসহ অনেক ভাষায় উপলবদ্ধ, কিন্তু এটি রুশ ভাষা ব্যবহারকারীদের মধ্যে বেশি জনপ্রিয়।
আমার ভিতর বাহিরে অন্তরে অন্তরে
আমার ভিতর বাহিরে অন্তরে অন্তরে হলো বাংলাদেশি কবি রুদ্র মুহম্মদ শহীদুল্লাহর লেখা একটি বিখ্যাত রোমান্টিক কবিতা। সিনেমায় ব্যবহারের জন্য পরবর্তীতে কবিতাটিতে সুরারোপ করে গান তৈরি করা হলে এটি বেশ জনপ্রিয়তা পায়।
ইতিহাস
কবি রুদ্র মুহম্মদ শহীদুল্লাহ'র সহধর্মিনী ছিলেন বিখ্যাত লেখিকা তসলিমা নাসরিন। ১৯৮৬ সালে তাদের বিবাহবিচ্ছেদ হয়। ১৯৯১ সালে রুদ্র মুহম্মদ শহীদুল্লাহ আত্মহত্যা করার সময় এই কবিতা লিখে যান। ধারণা করা হয়, কবিতাটি তসলিমা নাসরিনকে উদ্দেশ্য করে লেখা।
১৯৯২ সালে বাংলাদেশ টেলিভিশনের একটি ধারাবাহিকে গানটিকে ব্যবহার করা হয়। এর মাধ্যমে বাংলাদেশে গানটি বেশ জনপ্রিয় হয়ে ওঠে। ভারতীয় সংগীতশিল্পী কবীর সুমন দুই বাংলায় গানটিকে জনপ্রিয় করতে অবদান রাখেন।
ইউরোপীয় ইউনিয়নের ইতিহাস
thumb|ঐতিহাসিক ঘড়ির ঘর ইউরোপীয় ইউনিয়ন একটি ভূ-রাজনৈতিক সত্তা, যা ইউরোপ মহাদেশের একটি বড় অংশজুড়ে বিস্তৃত। অনেকগুলো চুক্তির উপর ভিত্তি করে এর প্রতিষ্ঠা। অনেক রাষ্ট্র যেরকম ইউরোপীয় ইউনিয়নে যোগ দিয়েছে, তেমনি ইউরোপীয় ইউনিয়ন থেকে আলাদাও হয়ে গেছে। এরকম সম্প্রসারণ ও সংকোচনের ধারায় প্রতিষ্ঠাকালীন ৬টি দেশ থেকে আজ ইউরোপীয় ইউনিয়নের সদস্যসংখ্যা দাঁড়িয়েছে ২৭-এ।
ফেডারেশন, কনফেডারেশন এবং ১৯৪৬ সালে ব্রিটিশ প্রধানমন্ত্রী উইনস্টন চার্চিল প্রস্তাবিত "ইউরোপীয় যুক্তরাষ্ট্রের" মতো শুল্ক ইউনিয়ন গঠনের মত উদ্দেশ্য ইইউ প্রতিষ্ঠায় গুরুত্বপূর্ণ ভূমিকা রাখলেও একটি বহুজাতিক রাষ্ট্র গঠনের আশাবাদই ইইউ বিনির্মাণের পথ সুপ্রশস্ত করে। ১৯৫০ সালে রবার্ট শুম্যান প্রদত্ত শুম্যান ঘোষণাপত্র এবং ১৯৫১ সালের ইউরোপীয় ঘোষণাপত্র অনুযায়ী এই বহুজাতিক রাষ্ট্রব্যবস্থা যেমন যুদ্ধকে "অসম্ভব" ও "অভাবিত"করে তুলবে, তেমনি সদস্য দেশগুলোতে গণতান্ত্রিক ব্যবস্থা পুনঃপ্রবর্তনে ভূমিকা রাখবে। ইউরোপীয় অঙ্গার (কয়লা) এবং ইস্পাত সংগঠন (১৯৫১), প্যারিস চুক্তি (১৯৫১), ইউরোপীয় অর্থনৈতিক সংগঠন প্রতিষ্ঠায় ভূমিকা পালনকারী রোম চুক্তি (১৯৫৮),ইউরোপীয় পারমাণবিক শক্তি সংগঠন সহ অনেক উদ্যোগ এই ধারণাকেই বিধৃত করে।
১৯৯২ সালের মাসট্রিক্ট চুক্তির ফলে " পিলারস সিস্টেম " বা স্তম্ভব্যবস্থা সমন্বিত ইউরোপীয় ইউনিয়নের জন্ম হয়। ইউরোপীয় সংঘের অভ্যন্তরীণ এবং আন্তর্জাতিক বিষয়গুলো এই স্তম্ভব্যবস্থার অন্তর্ভুক্ত হয়। এর হাত ধরেই ১৯৯৯ সালে ইউরোপজুড়ে ইউরো নামের একটি সাধারণ মুদ্রা প্রবর্তিত হয়। মাসট্রিক্ট চুক্তি অ্যামস্টারডাম (১৯৯৭),নিস (২০০১) এবং লিসবন (২০০৭) চুক্তির মাধ্যমে সংশোধিত হয়।
১৯৪৫ সালের পূর্বে ইউরোপীয় ঐক্যবিষয়ক মতবাদ
১৮১৮ সালের আই-লা-শাপেল সম্মেলনে জার আলেক্সান্ডার সর্বপ্রথম একটি স্থায়ী ইউরোপীয় ইউনিয়ন গঠনের প্রস্তাব দেন। তিনি একটি আন্তর্জাতিক সেনাবাহিনী গঠনের কথা বলেন, যা যেকোনো ধরনের সহিংসতার বিরুদ্ধে সদস্যরাষ্ট্রগুলোকে সহায়তা করবে।
প্যান-ইউরোপা আন্দোলন যুদ্ধকালীন সময়ে ইউরোপীয় রাষ্ট্রগুলোর পারস্পরিক সহযোগিতা প্রদানের জন্য সক্রিয়ভাবে কাজ করে ।
১৯৪৫ থেকে ১৯৫৭
১৯৩৯ থেকে ১৯৪৫ সালব্যাপী চলা দ্বিতীয় বিশ্বযুদ্ধের ফলে সৃষ্ট মানবিক ও অর্থনৈতিক সংকটে ইউরোপ সবচেয়ে বেশি ক্ষতিগ্রস্ত হয়। হলোকাস্ট, হিরোশিমা ও নাগাসাকিতে পারমাণবিক বোমা হামলার মত ঘটনা এর ভয়াবহতাকে প্রতিমূর্ত করে তুলে। তাই এরকম ঘটনার যাতে আর পুনরাবৃত্তি না হয়, সেটাই ছিল সবার আকাঙ্ক্ষা। দ্বিতীয় বিশ্বযুদ্ধের পরে ইউরোপের দেশগুলো পরাশক্তির মর্যাদা হারিয়ে ফেলে। শুধু দুটি পরাশক্তিই অবশিষ্ট থাকে : সাম্যবাদী সোভিয়েত ইউনিয়ন এবং পুঁজিবাদী যুক্তরাষ্ট্র।
জার্মানি যাতে বিশ্বশান্তির পথে আর বাধা হিসেবে না দাঁড়াতে পারে, সেজন্য এর ভারী শিল্পকে ধ্বংস করে দেওয়া হয় এবং এর কয়লা উৎপাদনকারী অঞ্চলগুলোকে বিচ্ছিন্ন করে বৈদেশিক নিয়ন্ত্রণে আনা হয়।
১৯৪৬ সালে চার্চিল ইউরোপীয় যুক্তরাষ্ট্র গঠনের আহবান জানালে ইউরোপীয় ঐক্যের দাবি জোরালো হয়ে ওঠে। ফলশ্রুতিতে ১৯৪৯ সালে কাউন্সিল অব ইউরোপ নামে একটি আন্তঃইউরোপীয় সংগঠন প্রতিষ্ঠিত হয়। ১৯৫০ সালে ফ্রেঞ্চ পররাষ্ট্রমন্ত্রী রবার্ট শুম্যান ইউরোপের কয়লা এবং ইস্পাত শিল্পগুলোকে একীভূত করে একটি সংগঠন প্রতিষ্ঠার প্রস্তাব দেন।
শুম্যানের ঘোষণার ভিত্তিতে ফ্রান্স, ইতালি ও বেনেলুক্স (বেলজিয়াম, নেদারল্যান্ড এবং লুক্সেমবার্গ) দেশগুলো ১৯৫১ সালে প্যারিস চুক্তি স্বাক্ষর করে। প্যারিস চুক্তির মাধ্যমে গঠিত হয় "ইউরোপীয় কয়লা ও ইস্পাত সংগঠন"। এই সংগঠনের উচ্চ পরিষদ পরবর্তীতে ইউরোপীয় কমিশন এবং সাধারণ পরিষদ ইউরোপীয় সংসদে রূপ নেয়।
মার্শাল পরিকল্পনা-ও এই সংগঠন প্রতিষ্ঠায় তাৎপর্যপূর্ণ অবদান রাখে। আমেরিকান পররাষ্ট্রসচিব জর্জ সি মার্শালের এ পরিকল্পনা বর্তমানের বাজারমূল্যে ইউরোপ পুনর্গঠনে ১০০ বিলিয়ন ডলার সাহায্য করে, যা ইস্পাত এবং কয়লা সংগঠন প্রতিষ্ঠাকে ত্বরান্বিত করে।
ইউরোপব্যাপী একটি রাজনৈতিক ও প্রতিরক্ষা সহযোগিতা সংগঠনের প্রচেষ্টাগুলো ব্যর্থ হলে ইউরোপের নেতৃবৃন্দ মেসিনা সম্মেলনে মিলিত হন এবং স্পার্ক কমিশন গঠন করেন। স্পার্ক কমিশনের প্রতিবেদন ১৯৫৬ সালের ভেনিস সম্মেলনে গৃহীত হয়। ভেনিস সম্মেলনে একটি আন্তঃসরকার সম্মেলন আয়োজনের প্রস্তাবে সবাই ঐকমত্য প্রকাশ করেন। এই সম্মেলনটি অর্থনৈতিক ঐক্য গড়ার উপর জোর দেয়, যার ফলে ১৯৫৭ সালে রোম চুক্তি স্বাক্ষরিত হয়। রোম চুক্তি মোতাবেক ইউরোপীয় অর্থনৈতিক সংগঠন (ইইসি) এবং ইউরোপীয় পারমাণবিক সংগঠনের(ইউরাটম) সৃষ্টি হয়।
১৯৫৮-১৯৭২
ইইসি এবং ইউরাটম আলাদা সংগঠন হলেও তারা একই বিচারিক আদালত এবং সাধারণ পরিষদের মাধ্যমে কার্য পরিচালনা করত। এদের নির্বাহী শাখাকে উচ্চ পরিষদের পরিবর্তে কমিশন নাম দেওয়া হয়। এই কমিশনগুলোকে যথাক্রমে নেতৃত্ব দেন ওয়াল্টার হলস্টাইন, লুই আরমাদ এবং এতিয়েন হার্শ।
যদিও এসময় ইউরোপীয় ঐক্যের রাজনৈতিক প্রগতি মন্থর হয়ে পড়ে, এর বিচারিক প্রগতি ত্বরান্বিত হতে থাকে। ইউরোপীয় আদালত অনেক মাইলফলক সিদ্ধান্তের মাধ্যমে নিজের ক্ষমতা ও এখতিয়ার সুসংহত করেন। এক্ষেত্রে ১৯৬২ সালে নিযুক্ত বিচারপতি রবার্ট লেকোয়া অনবদ্য ভূমিকা পালন করেন।
১৯৭৩-১৯৯৩
১৯৭৩ সালে নতুন ফ্রেঞ্চ রাষ্ট্রপতি নির্বাচিত হওয়ার পর ডেনমার্ক, আয়ারল্যান্ড ও যুক্তরাজ্য ইউরোপীয় সংঘে যোগ দেয়।
১৯৭৯ সালে সার্বজনীন ভোটাধিকারের ভিত্তিতে ইউরোপীয় সংসদের প্রথম নির্বাচন অনুষ্ঠিত হয়। এতে ইউরোপীয় সংসদের প্রথম মহিলা সভাপতি সিমোন ভ্যালিসহ ৪১০ জন সাংসদ নির্বাচিত হন।
সংগঠনে গ্রিস ১৯৮১ সালে এবং স্পেন ও পর্তুগাল ১৯৮৬ সালে যোগদান করে। তবে ডেনমার্কের কাছ থেকে স্বায়ত্তশাসন লাভের পর ১৯৮২ সালে গ্রিনল্যান্ড সংগঠন ছেড়ে চলে যায়।
১৯৮৬ সালে জ্যাক ডেলোর কমিশনের সভাপতি নির্বাচিত হলে ইউরোপীয় পতাকা গৃহীত হয়। এছাড়াও "একীভূত ইউরোপ আইন" ইউরোপীয় সংসদে পাস হয়, যা ১৯৮৭ সালে কার্যকর হয়। এই আইনের ফলে একীভূত ইউরোপ বাজারের সূচনা হয়।
১৯৮৭ সালে তুরস্ক আনুষ্ঠানিকভাবে সদস্যপদ লাভের জন্য আবেদন করে। ১৯৮৮ সালে পোল্যান্ডে সলিডারিটি আন্দোলন মধ্য ইউরোপে নতুন দিগন্ত সূচিত করে। ১৯৮৯ সালের ১৯ আগস্ট অস্ট্রিয়া ও হাঙ্গেরির সীমান্ত খুলে দিয়ে আন্তঃরাষ্ট্রীয় প্রীতি বনভোজনের আয়োজন করা হয়। এ সকল ঘটনাপ্রবাহে সোভিয়েত ইউনিয়ন নীরব ভূমিকা পালন করে। একসময় সমাজতন্ত্রের পতন ঘটে এবং জার্মানি পুনঃএকত্রিত হয়।
১৯৯৩-২০০৪
১৯৯৩ সালের ১লা নভেম্বর মাসট্রিক্ট চুক্তি কার্যকর হয়। ১৯৯৪ সালের নির্বাচনে বামপন্থীরা সংসদে সর্ববৃহৎ দল হিসেবে অবস্থান ধরে রাখতে সক্ষম হয়। নির্বাচনের পরে ইউরোপীয় কাউন্সিল জ্যাক সাঁতেরকে কমিশনের প্রেসিডেন্ট হিসেবে মনোনীত করেন । সামান্য ভোটের ব্যবধানে তিনি ইউরোপীয় সংসদে প্রেসিডেন্ট হিসেবে অনুমোদন পান।
১৯৯৪ সালে অস্ট্রিয়া, ফিনল্যান্ড ও সুইডেনের সাথে সদস্যপদ-লাভ সম্পর্কিত আলোচনার পরিসমাপ্তি ঘটে। ইতোমধ্যে নরওয়ে,আইসল্যান্ড এবং লিখচেনস্টাইন ইউরোপীয় অর্থনৈতিক এলাকায় যোগদান করে। ১৯৯৬ সালের ভেতরে সকল সদস্যদেশে শেনজেন চুক্তি স্বাক্ষরিত হয়। ১৯৯৪ সালের ১ জানুয়ারি ইউরোপীয় অর্থনৈতিক ইনস্টিটিউট প্রতিষ্ঠা এবং ১৯৯৯ সালে ইউরোপীয় মুদ্রার প্রবর্তন ইউরোপে আর্থিক ক্ষেত্রে বৈপ্লবিক পরিবর্তন আনয়ন করে।
১৯৯০ সালে বলকান অঞ্চলে সংঘাতময় পরিস্থিতির উদ্ভব হলে ইইউ "সাধারণ পররাষ্ট্র ও নিরাপত্তানীতি" প্রণয়ন করে। কিন্তু বলকান অঞ্চলে সহিংসতা প্রতিরোধে এটি ব্যর্থ হয়। আমস্টারডাম চুক্তিতে এ বিষয়টির উপর বিশেষ গুরুত্ব দেওয়া হয়।
পরবর্তী নির্বাচনে বামপন্থী দল পিপলস পার্টির কাছে তাদের বহু বছরের সংখ্যাগরিষ্ঠতা হারায়। নবনির্বাচিত প্রডি কমিশন প্রতারণা দমন কমিশন প্রতিষ্ঠা করে দুর্নীতি হ্রাসে উল্লেখযোগ্য ভূমিকা রাখে। ২০০৪ সালে আরো দশটি রাষ্ট্রকে সদস্য হিসেবে কমিশনে অন্তর্ভুক্ত করার অংশ হিসেবে নিস চুক্তি ২০০১ সালে স্বাক্ষরিত এবং ২০০৩ সালে কার্যকর হয়।
২০০৪-বর্তমান
২০০৪ সালে ইইউ প্রতিনিধিরা একটি সাংবিধানিক চুক্তি স্বাক্ষর করেন। তবে এই চুক্তির বিপক্ষে ফ্রান্স ও নেদারল্যান্ডের ভোটাররা রায় দিলে এটি বাতিল হয়ে যায়। প্রস্তাবিত সংবিধানটির অধিকাংশ ধারা কার্যকর করতে ২০০৭ সালের ১৩ ডিসেম্বর লিসবন চুক্তি স্বাক্ষরিত হয় এবং ২০০৯ সালে কার্যকর হয়।
২০০৭ সালে রোমানিয়া ও বুলগেরিয়া ইউনিয়নে যোগ দেয়। ২০০৭ সালে স্লোভেনিয়া, ,২০০৮সালে মাল্টা ও সাইপ্রাস এবং ২০০৯ সালে স্লোভাকিয়া ইউরো মুদ্রা হিসেবে গ্রহণ করে।
২০০৮ সালের বৈশ্বিক মহামন্দায় ইউরোজোন ক্ষতিগ্রস্ত হলেও এটি খুব দ্রুত সেই ক্ষতি কাটিয়ে উঠতে সক্ষম হয়।
২০১২ সালে গণতন্ত্র ও মানবাধিকার সমুন্নত রাখার স্বীকৃতিস্বরূপ ইউরোপীয় ইউনিয়ন নোবেল পুরস্কার লাভ করে।
২০১৩ সালে ক্রোয়েশিয়া এবং ২০১৪ সালে মায়োতে ইইউ-তে যোগদান করে।
২০১৬ সালে একটি গণভোটের মাধ্যমে যুক্তরাজ্য ইইউ ত্যাগ করে, যা ব্রেক্সিট নামে পরিচিত। ২০২০ সালে ব্রেক্সিট কার্যকর হয়।
এম এইচ খান মঞ্জুর
এম এইচ খান মঞ্জুর বাংলাদেশের গোপালগঞ্জ জেলার রাজনীতিবিদ ও গোপালগঞ্জ-১ আসনের সাবেক সংসদ সদস্য।
রাজনৈতিক জীবন
এম এইচ খান মঞ্জুর গোপালগঞ্জ জেলা বিএনপির সাবেক সভাপতি। তিনি ১৯৮৮ সালের চতুর্থ জাতীয় সংসদ নির্বাচনে গোপালগঞ্জ-১ আসন থেকে সংসদ সদস্য নির্বাচিত হয়েছিলেন। ১৯৯১ সালের জাতীয় নির্বাচনে অংশগ্রহণ করে তিনি পরাজিত হন।
অপূর্বা সাগোধারারগাল
অপূর্বা সাগোধারারগাল হচ্ছে ১৯৮৯ সালে মুক্তিপ্রাপ্ত একটি তামিল চলচ্চিত্র যেটা সিঙ্গিতাম শ্রীনিবাসা রাও পরিচালনা করেছিলেন। চলচ্চিত্রটিতে অভিনয় করেন কমল হাসান, নাগেশ, গৌতমী, শ্রীবিদ্যা, মনোরমা এবং নছর। চলচ্চিত্রটি কমল হাসান তার প্রতিষ্ঠান 'রাজ কমল ফিল্মস ইন্টারন্যাশনাল' দ্বারা প্রযোজনা করেছিলেন। পাঞ্চু অরুণাচলম চলচ্চিত্রটির কাহিনী লিখেছিলেন, আর চিত্রনাট্য লিখেছিলেন কমল হাসান এবং সংলাপ রচয়িতা ছিলেন ক্রেজি মোহন। বালির গীতিতে চলচ্চিত্রটির গানগুলোর সুরকার ছিলেন ইলাইয়ারাজা।
১৯৮৯ সালের ১৪ এপ্রিল চলচ্চিত্রটি মুক্তি পায় এবং বক্স অফিসে সফল হয়। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল পেয়েছিলো এবং কমল হাসান শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।
মাদনী মিয়া
সৈয়দ মোহাম্মদ মাদনী আশরাফী আল জিলানী (উর্দু:, सैयद मोहम्मद मदनी अशरफ) প্রায়শই শায়খ আল-ইসলাম, মুজাদ্দিদ ই আজম এবং মাদনী মিয়া নামে পরিচিত। (জন্ম: ২৮ আগস্ট ১৯৩৮ সাল; ১ রজব ১৩৫৭ হিজরি) একজন মুসলিম আইনজ্ঞ, ধর্মতত্ত্ববিদ, তপস্বী, হাদিস বিশারদ, আধ্যাত্মিক নেতা এবং ভারতের উত্তর প্রদেশের আশরাফপুর কিছৌছার লেখক। তিনি আশরাফী সুফি তরিকার প্রতিষ্ঠাতা, সুফি দরবেশ সুলতান সৈয়দ মখদুম আশরাফ জাহাঙ্গীর সেমনানীর প্রপৌত্র।
জীবন
তিনি শাইখুল ইসলাম ট্রাস্টের প্রতিষ্ঠাতা।  সৈয়দ মাদনী মিয়া ভারতের সুফি সুন্নী মুসলমানদের বিভিন্ন সামাজিক, একাডেমিক এবং অন্যান্য উন্নয়নমূলক কার্যক্রমের পৃষ্ঠপোষক। তিনি সব সময় দেশে সুফি সিলসিলার মধ্যে ঐক্যকে সমর্থন করেছেন। ইমাম আহমদ রেজা খানের সেবার প্রশংসা করে তিনি বলেছেন যে, মারকাযে-আহলে সুন্নাত বেরেলি এবং কিচাওয়াচা ভারতের মুসলমানদের দুটি চোখ, এগুলোকে আলাদা করা যায় না।
তাফসীর-এ-আশরাফী
তাফসীর-ই-আশরাফী হল কুরআনের একটি ফিকাহ সুন্নি ব্যাখ্যা (তাফসীর), যা প্রথমে মোহাদ্দেসে আজম ই হিন্দ দ্বারা রচিত এবং তার মৃত্যুর পর তার আধ্যাত্মিক উত্তরসূরি ও পুত্র সৈয়দ মোহাম্মদ মাদনী আশরাফ ২০০৮ সালে সম্পন্ন করেন। এটি সহজ শৈলী এবং এর সংক্ষিপ্ততার কারণে আজকে কুরআনের অন্যতম জনপ্রিয় ব্যাখ্যা হিসাবে স্বীকৃত। এটির ব্যাপ্তি ১০ খণ্ডে, যা উর্দু এবং পরে ইংরেজিতে অনুবাদ করা হয়েছিল।
সুচন্দা
কোহিনূর আক্তার সুচন্দা (১৯ সেপ্টেম্বর ১৯৪৭) যশোরে জন্ম নেয়া বাংলাদেশী চলচ্চিত্র অভিনেত্রী ও পরিচালক। তিনি ১৯৬০-এর দশকে অভিনয় জীবন শুরু করেন। তার ছোট বোন ববিতা ও চম্পা ঢালিউডের দুই অভিনেত্রী। অভিনেতা রিয়াজ তার চাচাত ভাই। ২০০৮ সালে হাজার বছর ধরে চলচ্চিত্রটি পরিচালনা করার জন্য তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেছিলেন। এছাড়া ২০১৯ সালে তাঁকে আজীবন সম্মাননা বিভাগে জাতীয় চলচ্চিত্র পুরস্কার প্রদান করা হয়।
প্রাথমিক জীবন
thumb|[[রিয়াজ, সুচন্দা, ববিতা, তিনা ও চম্পা কক্সবাজারে ২০১৪ সালে]] সুচন্দার আসল নাম কোহিনুর আক্তার, ডাক নাম চাটনি। ১৯৪৭ সালের ১৯শে সেপ্টেম্বর যশোরের সাতক্ষীরায় তিনি জন্মগ্রহণ করেন। তার পিতা এএসএম নিজামউদ্দীন আইয়ূব একজন সরকারি কর্মকর্তা ছিলেন। পাশাপাশি সাহিত্যচর্চাও করতেন। মা ডাঃ বেগম জাহান আরা ছিলেন একজন হোমিও চিকিৎসক। তিন বোন ও তিন ভাইয়ের মধ্যে সুচন্দা সবার বড়। সুচন্দা যশোর মোমেন গার্লস স্কুলে ও যশোর মাইকেল মধূসূদন কলেজে পড়ালেখা করেন। স্কুল কলেজের বিভিন্ন সাংস্কৃতিক অনুষ্ঠানে তাঁর অংশগ্রহণ ছিল। তিনি যশোরে কিশোরী নৃত্যশিল্পী হিসাবে জনপ্রিয়তা অর্জন করেছিলেন। পিতার চাকরি বদলীর কারণে ঢাকায় চলে আসেন এবং ঢাকা সিটি কলেজ হতে উচ্চ মাধ্যমিক পাস করেন। যশোরে থাকাকালীন শকুন্তলা নাটকে অভিনয় করে খ্যাতি অর্জন করেন।
মমতা চন্দ্রকর
মমতা চন্দ্রকার (জন্ম ৩রা ডিসেম্বর ১৯৫৮) ছত্তিসগড়ের একজন পদ্মশ্রী পুরস্কার বিজয়ী লোকসংগীত শিল্পী। তাকে ছত্তিসগড়ের নাইটএ্যাঙ্গেল বলা হয়ে থাকে। মমতা চন্দ্রকার ইন্দিরা কলা সঙ্গীত বিশ্ববিদ্যালয় থেকে সঙ্গীতে স্নাতকোত্তর ডিগ্রি লাভ করেন। মমতা ১০ বছর বয়স থেকে গান গাওয়া শুরু করেন এবং ১৯৭৭ সালে আকাশবাণী কেন্দ্র রায়পুর থেকে লোকসংগীতকে পেশা হিসেবে শুরু করেন।  ২০১৬ সালে তিনি তার কাজের জন্য পদ্মশ্রী পুরস্কার অর্জন করেন, এছাড়াও তিনি বেশ কয়েকটি রাজ্যভিত্তিক পুরস্কারও লাভ করেছেন। তার স্বামী প্রেম চন্দ্রকার ছলিউডের একজন চলচ্চিত্র প্রযোজক।
সুচন্দা
অভিনয় জীবন
সুচন্দা ১৯৬৫ সালে অভিনয় শুরু করেন প্রখ্যাত অভিনেতা কাজী খালেকের একটা প্রামাণ্যচিত্রে। সুভাষ দত্ত পরিচালিত কাগজের নৌকা চলচ্চিত্রের মাধ্যমে ১৯৬৬ সালে তার চলচ্চিত্রে অভিষেক ঘটে। পরবর্তীকালে, ১৯৬৭ সালে হিন্দু পৌরাণিক কাহিনী নিয়ে চলচ্চিত্র বেহুলায় অভিনয় করেন। এতে তিনি রাজ্জাকের বিপরীতে অভিনয় করেন। তার সবচেয়ে উল্লেখযোগ্য ছবি জীবন থেকে নেয়া। এছাড়াও ৬০ এর দশকের শেষের দিকে গোলাম মুস্তফার বিপরীতে চাওয়া পাওয়া, আজিমের বিপরীতে নয়নতারা, রাজ্জাকের বিপরীতে সুয়োরানী দুয়োরানী এবং ৭০ এর দশকে যে আগুনে পুড়ি, কাচের স্বর্গ, অশ্রু দিয়ে লেখা তার উল্লেখযোগ্য চলচ্চিত্র। অভিনয়ের পাশপাশি তিনি চলচ্চিত্র প্রযোজনাও করেছেন। জহির রায়হানের জীবদ্দশায় টাকা আনা পাই ও প্রতিশোধ চলচ্চিত্র দুটি প্রযোজনা করেন। এছাড়াও তিনকন্যা, বেহুলা লখীন্দর, বাসনা ও প্রেমপ্রীতি চলচ্চিত্রগুলো প্রযোজনা করেন। তার পরিচালিত প্রথম সিনেমা ‘সবুজ কোট কালো চশমা’। ২০০৫ সালে স্বামী জহির রায়হানের ‘হাজার বছর ধরে’ উপন্যাসের আলোকে চলচ্চিত্র নির্মাণ করেন এবং সেরা প্রযোজক ও পরিচালক হিসেবে জাতীয় চলচ্চিত্র পুরস্কার পান।
মুহাম্মাদ বিন শিরকুহ
নাসরুদ্দিন আবু আবদুল্লাহ মুহাম্মাদ ইবনে আসাদুদ্দিন শিরকুহ (কখনও কখনও নাসরুদ্দিন ইবনে শিরকুহ এবং মালিকুল কাহির নামে পরিচিত) ১১৭৯ থেকে ১১৮৬ সাল পর্যন্ত হিমসের কুর্দি আইয়ুবীয় আমির ছিলেন।
ক্ষমতা
জেনগি সুলতান নুরুদ্দিন জেনগি ১১৬৪ সালে হিমস অঞ্চলটি শিরকুহকে দিয়েছিলেন। পাঁচ বছর পর শিরকুহের মৃত্যুর হলে নুরুদ্দিন শহরটি ফিরিয়ে নেন। পরে ১১৭৫ সালে হর্নস অফ হামাতে তার বিজয়ের পর, সালাহুদ্দিন আইয়ুবি শিরকুহের পুত্র মুহাম্মাদ ইবনে শিরকুহকে হিমস অঞ্চল প্রদান করেন। তিনি তাকে পালমিরা এবং আর-রাহবাও দিয়েছিলেন। সালাহুদ্দিন মুহাম্মাদ ইবনে শিরকুহ সম্পর্কে এতটাই বেশি ভাবতেন যে, ১১৮৫ (৫৮১) সালে তিনি তাকে উত্তর ইরাকের মসুলের প্রধান কৌশলগত অঞ্চলও দেওয়ার পরিকল্পনা করেছিলেন। যাইহোক, জেনগিদের কাছ থেকে শহরটি দখল করার অভিযান সফল হয়নি। আর তাকে তার বাহিনী প্রত্যাহার করতে হয়েছিল, তাই মুহাম্মদ ইবনে শিরকুহ সেটি পাননি।
পরিবার
মুহাম্মাদ বিন শিরকুহ সালাহুদ্দিনের এক বোনকে বিয়ে করেছিলেন। যিনি পারিবারিকভাবে তার নিজের চাচাতো বোন ছিলেন। তার এই স্ত্রী সিত্তুশ শাম ('সিরিয়ার সেরা রমণী', অর্থাৎ তার দেওয়া নাম নয়) নামে পরিচিত ছিলেন। তার পুরো নাম ছিল সিত্তুশ শাম জুমুররুদ খাতুন বিনতে নাজমুদ্দিন আইয়ুব। যখন তিনি মুহাম্মদ ইবনে শিরকুহকে বিয়ে করেছিলেন তখন তিনি লাজিন নামক সালাহুদ্দিনের একজন সামরিক কমান্ডারের বিধবা ছিলেন, যার দ্বারা তার একটি পুত্র ছিল যার নাম ছিল হুসানুদ্দিন উমর বিন লাজিন। সিত্তুশ শাম তার দাতব্য কাজের ধারা এবং উদারতার জন্য বিখ্যাত ছিলেন। তিনি মুহাম্মাদের উত্তরাধিকারী মুজাহিদের মা ছিলেন কিনা তা স্পষ্ট নয়। তবে সাধারণত ধারণা করা হয় যে তিনি ছিলেন না।
মৃত্যু
১১৮৫ সালে মসুল অবরোধ করার সময় সালাহুদ্দিন অসুস্থ হয়ে পড়েন এবং সিরিয়ায় ফিরে যেতে বাধ্য হন। তিনি যখন তার উত্তরাধিকারের ব্যবস্থা করতে শুরু করেন, তখন মুহাম্মাদ বিন শিরকুহ তার অঞ্চল সম্প্রসারিত করার একটি সুযোগ দেখতে পান। তিনি দ্রুত হিমসে চলে যান এবং দামেস্কের কিছু বিশিষ্ট ব্যক্তিদের সাথে সালাহুদ্দিনের মৃত্যুর ঘটনায় তাদের শহরটি তার কাছে সমর্পণের ব্যবস্থা করেন।
তার কোনো পরিকল্পনা বাস্তবায়িত হওয়ার আগেই মুহাম্মাদ ইবনে শিরকুহ ৪ মার্চ ১১৮৬ (১০ জিলহজ ৫৮১) হিমসে আকস্মিকভাবে মারা যান। তার মৃত্যুর কারণ ছিল অতিরিক্ত মদ্যপান। তিনি হিমসে তার তের বছর বয়সী পুত্র মালিকুল মুজাহিদ আসাদুদ্দিন শিরকুহ দ্বিতীয়কে উত্তরসূরী হিসেবে রেখে যান। দ্বিতীয়বার বিধবা হওয়ার পর তার স্ত্রী সিত্তুশ শাম ত্রিশ বছরেরও বেশি সময় বেঁচে ছিলেন এবং ১২২০ (৬১৬ হিজরি) সালে দামেস্কে মারা যান।
অতিলোনা হ্রদ
থাম্ব|[[আসাল হ্রদ, অ্যান্টার্কটিকার বাইরে অবস্থিত সর্বোচ্চ লোনাপানির হ্রদ]] অতিলোনা বা হাইপারস্যালাইন হ্রদ হলো একপ্রকার আবদ্ধ জলাশয় যাতে সোডিয়াম ক্লোরাইড বা অন্যান্য লবণের উল্লেখযোগ্য ঘনত্ব বিদ্যমান এবং এতে সমুদ্রের জলের তুলনায় লবণাক্ততার মাত্রা বেশি থাকে (৩.৫%, অর্থাৎ প্রতি লিটারে ৩৫ গ্রাম বা প্রতি মার্কিন গ্যালনে ০.২৯ পাউন্ড ক্ষার রয়েছে)।
নির্দিষ্ট মাইক্রোবায়াল এবং ক্রাস্টাসিয়ান প্রজাতিগুলো এই উচ্চ-লবণাক্ত পরিবেশেতে সাফল্য লাভ করে যা বেশিরভাগ লাইফফর্মের জন্য চলনসই। এর মধ্যে কয়েকটি প্রজাতি নিষ্ক্রিয় হয়ে গেলে সুপ্ত অবস্থায় বিরাজ করে এবং কিছু প্রজাতি ২৫০ মিলিয়ন বছর ধরে বেঁচে থাকবে বলে মনে করা হয়।
হাইপারস্যালাইন হ্রদের জলে উচ্চমাত্রায় লবণের পরিমাণের কারণে অতিমাত্রায় প্লবতা রয়েছে।
হাইপারস্যালাইন হ্রদ প্রতিটি মহাদেশেই পাওয়া যায়, বিশেষ করে শুষ্ক বা আধা শুকনো অঞ্চলে।
আর্কটিকে কানাডিয়ান ডিভন আইস ক্যাপে দুটি সাবগ্লাসিয়াল হ্রদ রয়েছে যা হাইপারস্যালাইন। অ্যান্টার্কটিকায় বড়ো মাপের হাইপারস্যালাইন জলাশয় রয়েছে, ম্যাকমুরডো ড্রাই ভ্যালিয়াসে অবস্থিত ভান্ডা লেক এমনই একটি হ্রদ যাতে ৩৫% এরও বেশি লবণাক্ততা রয়েছে (সমুদ্রের পানির লবণাক্ততার চেয়ে ১০ গুণ বেশি)।
বিশ্বের সর্বাধিক লবণাক্ত জলাশয় গেটেলে পন্ডটি ইথিওপিয়ার আফার শহরে দানাকিল ডিপ্রেশনে অবস্থিত। গেটেল পন্ডের পানির লবণাক্ততা রয়েছে ৪৩%, যা এটিকে পৃথিবীর সর্বোচ্চ নোনতা পানির জলাশয়গুলোর একটি করে তুলেছে। (অর্থাৎ সমুদ্রের পানির লবণাক্ততার চাইতে ১২ গুণ বেশি)।
পূর্বে, এটা বিবেচনা করা হত যে অ্যান্টার্কটিকার বাইরে সবচেয়ে বেশি লোনা হ্রদ হলো জিবুতিতে অবস্থিত আসাল হ্রদ, যার লবণাক্ততা রয়েছে ৩8.৮% (সমুদ্রের পানির লবণাক্ততার চেয়ে দশগুণ বেশি)। সম্ভবত সর্বাধিক পরিচিত অতিলোনা হ্রদ হলো মৃত সাগর (২০১০ সালে ৩৪.২% লবণাক্ততা) এবং যুক্তরাষ্ট্রের ইউটা রাজ্যের গ্রেট সল্ট হ্রদ (৫-২% পরিবর্তনশীল লবণাক্ততা)।
সুন্নি ইসলাম
সুন্নি ইসলাম (سني) বা আহলুস সুন্নাহ ওয়াল জামাʿআহ (أهل السنة والجماعة) হল ইসলামের বৃহত্তম শাখা। বিশ্বের মুসলমানদের ৮৭–৯০% সুন্নি মতাবলম্বী। এর নামটি আরবি সুন্নাহ শব্দ থেকে এসেছে যা নবী মুহাম্মদের অনুকরণীয় জীবনাচারকে নির্দেশ করে। সুন্নি ও শিয়া মুসলমানদের মধ্যে পার্থক্য মুহম্মদের স্থলাভিষেক সংক্রান্ত মতবিরোধের ফলে উদ্ভূত হয় এবং পরবর্তীকালে বিস্তৃত রাজনৈতিক তাৎপর্য তথা ধর্মতাত্ত্বিক ও আইনশাস্ত্রীয় মাত্রা অর্জন করে। সুন্নি ঐতিহ্য অনুসারে, মুহাম্মদ তার কোনো উত্তরসূরি মনোনীত করে যাননি এবং আবু বকর হলেন জনগণ কর্তৃক নির্বাচিত নবীর স্থলাভিষিক্ত ও প্রথম ন্যায়নিষ্ঠ খলিফা। এটি শিয়া দৃষ্টিভঙ্গির সঙ্গে বৈসাদৃশ্য ধারণ করে। শিয়া মুসলমানদের মতে মুহাম্মদ তার চাচাতো ভাই ও জামাতা আলী ইবনে আবী তালিবকে তার স্থলাভিষিক্ত হিসাবে ঘোষণা করেছিলেন।
সুন্নি ইসলামের অনুসারীদের আরবিতে আহলুস সুন্নাহ ওয়াল জামাʿআহ অর্থাৎ “সুন্নত ও সম্প্রদায়ের লোক” বা সংক্ষেপে আহলুস সুন্নাহ বলে অবিহিত করা হয়। ইংরেজিতে এর মতাদর্শ ও অনুশীলনকে প্রায়শই সুন্নিজম বলা হয় এবং এর অনুসারীদের সুন্নি মুসলিম, সুন্নি বা সুন্নাইট নামে ডাকা হয়। সুন্নি ইসলামকে কখনও কখনও “অর্থডক্স ইসলাম” বলে উল্লেখ করা হয়,   যদিও অনেক পণ্ডিত এই অনুবাদকে অনুপযুক্ত মনে করেন।
জনসংখ্যা
thumbnail|left|330px|সুন্নী ও [[শিয়া সম্প্রদায়ের আবাসস্থল দেখানো হয়েছে (গাঢ় অংশ শিয়া)]] মুসলিম জনসংখ্যার কত অংশ কোন প্রধান ধারার সাথে যুক্ত আছে তা নির্ণয় করা পরিসংখ্যানবিদদের কাছে বেশ কষ্টকর ছিল। যেমন, শিয়া সুন্নি সংক্রান্ত বিস্তারিত তথ্য অনেক দেশেই পর্যাপ্ত পরিমাণে নেই। যখন কোনো তথ্য পাওয়া যায় না তখন দেশটিকে সুন্নি তালিকার অন্তর্ভুক্ত করা হয়। তবুও বিভিন্ন সূত্র ব্যবহার করে একজন মোটামুটি এই অনুমানে পৌঁছাতে পারে যে শিয়ারা মোট মুসলিম জনসংখ্যার ১০-১৫%। যদিও আরেকটি গ্রহণযোগ্য হিসেবে দেখা গেছে শিয়াদের মোট পরিমাণ ৭.৫%। প্রকৃতপক্ষে এনসাইক্লোপিডিয়া ব্রিটানিকার তথ্যমতে শিয়াদের পরিমাণ মোট মুসলিম জনসংখ্যার এক-দশমাংশেরও কম।
সুন্নি মাযহাব
ইসলামী আইনকে শরিয়াহ বলা হয়। আর এই শরিয়াহ তৈরি হয় কুরআন, সুন্নাহ, ইজমা ও কিয়াসের ভিত্তিতে। সুন্নিদের যারা এই আইনসমূহের ব্যাখ্যা দেন তাদের মধ্যে কিছু বিষয়ে মতপার্থক্য আছে। সুন্নিদের প্রধান চারটি মাযহাব আছে।
পারসিক ইমাম আবু হানিফা (জন্ম ৬৯৯খ্রি. - মৃত্যু ৭৬৭ খ্রি.) হলেন হানাফি মাজহাবের প্রবক্তা। তিনি ইরাকে জন্মগ্রহণ করেন। অন্য মাজহাবগুলোর তুলনায় তার মাজহাবটিতে প্রজ্ঞা ও যুক্তির উপর অনেক বেশি গুরুত্ব আরোপ করা হয়েছে। বাংলাদেশ, পাকিস্তান, ভারত, আফগানিস্তান, মধ্য এশিয়া; দক্ষিণ রাশিয়া, ককেশাস, বলকান উপদ্বীপের কিছু অংশে, ইরাক, সিরিয়া, মিশর, ইয়েমেন এবং তুরস্কের অধিকাংশ মুসলিম এই মাজহাব অনুসরণ করেন।
মালিক ইবনে আনাস (জন্ম : ৭১১ খ্রিষ্টাব্দ/ ৯৩ হিজরি - মৃত্যু : ৭৯৫ খ্রিষ্টাব্দ/ ১৭৯ হিজরি) তার তত্ত্বগুলো সুসংগঠিত করেন মদিনাতে যেখানে তার সাথে পরিচয় ঘটেছিলো নবি মুহাম্মদের বেঁচে থাকা এক বৃদ্ধ সাহাবির সঙ্গে। সমগ্র আফ্রিকা (মিশর ব্যতীত) ও পুর্ব উপকূল জুড়ে এই মাজহাবের প্রাধান্য লক্ষ্য করা যায়।
আল শাফি একজন মধ্যপন্থী হিসেবে বিবেচিত হন। তিনি প্রথমে ইরাকে ও পরে মিশরে শিক্ষালাভ করেন। ইন্দোনেশিয়া, মিশরের দক্ষিণ ভাগ, মালেয়শিয়া এবং ইয়েমেনে এই মাজহাবের অনুসারীদের দেখা মেলে।
ইমাম আহমদ ইবনে হাম্বল(৭৮০-৮৫৫ খ্রি./ ১৬৪-২৪১ হিজরি) আশ-শাফির শিষ্য ছিলেন। তৎকালীন খলিফার সাথে কিছু মতভেদের কারণে তার উপর অনেক নির্যাতন করা হয়। আধুনিক সৌদি আরবের অনেকে এই মতের অনুসারী।
এই মাজহাবগুলোর মধ্যে অল্পবিস্তর পার্থক্য থাকলেও সুন্নিরা সব কয়টি পথকেই সঠিক মনে করেন। এই মাজহাবগুলো ছাড়াও আরো মাজহাব রয়েছে যাদের অনুসারী সংখ্যা খুবই নগণ্য কিংবা এরা কেউ বেঁচে নেই।
শরিয়াহকে ব্যাখ্যা করে বিশেষ আইন প্রণয়নকে ফিকহ বলে। মাজহাব হলো একটা বিশেষ উপায়ে ফিকহকে ব্যাখ্যা করার প্রচেষ্টা। এই ঘরানাগুলো বিশেষ কিছু প্রমাণ (শাফি ও হাম্বলি) কিংবা বিশেষ কিছু সাধারণ নীতিমালা (হানাফী ও মালিকী) এর উপর গুরুত্ব আরোপ করে। যেহেতু এই মাজহাবগুলো শরিয়াহ ব্যাখ্যা করার পদ্ধতিগত ভিন্নতা নির্দেশ করে, তাই প্রতিটি ধারাতেই কিছু না কিছু পার্থক্য আছে। সামাজিক ও অর্থনৈতিক পরিবর্তনের সাথে সাথে নতুন ফিকহ আইন তৈরি হয়। যেমন, একসময় তামাক সেবনে অনুৎসাহিত করা হতো এর উৎকট গন্ধের কারণে কিন্তু পরবর্তীকালে গবেষণায় এর খারাপ দিকগুলো উন্মোচিত হওয়ায় এটিকে এখন নিষিদ্ধ করা হয়েছে। ফলাফল হলো শরিয়া অপরিবর্তিত থাকলেও ফিকহ সময়ের সাথে সাথে পরিবর্তিত হচ্ছে।
সুন্নীদের মতে মাজহাব ও ধর্মীয় উপদল একই বিষয় নয়। কারণ মাজহাবগুলো পরস্পরকে স্বীকৃতি দেয়। একটি বড় মুসলিম জনগোষ্ঠীতে চারটি মাজহাবের অনুসারী চিন্তাবিদই থাকতে পারে। এটা সম্পূর্ণ লোকজনের ব্যাপার যে তারা কোনটা পছন্দ করবে। অনেক সুন্নি মনে করেন যে, একজন মুসলিমের শুধু একটি মাজহাবই অনুসরণ করা উচিত। যদিও ব্যতিক্রমী পরিস্থিতিতে অন্য মাজহাব থেকেও বিধান নেওয়া যেতে পারে। কিছু সুন্নিরা আবার নির্দিষ্ট কোনো মাজহাব অনুসরণ করেন না। যেমন, আহলে হাদীসরা বিশেষ কোনো মাজহাব মেনে চলতে অস্বীকৃতি জানায়।
সুন্নি ধর্মতাত্ত্বিক ঐতিহ্য
বিভিন্ন যুগে মুসলিম চিন্তাবিদগণ স্রষ্টার প্রকৃতি, মানুষের স্বাধীন ইচ্ছা আছে কিনা ইত্যাদি দার্শনিক প্রশ্নের মুখোমুখী হয়েছেন। ধর্মতত্ত্ব ও দর্শনের বিভিন্ন মতানুসারীগণ বিভিন্নভাবে এই প্রশ্নের জবাব দিতে চেষ্টা করেছেন। তাদের মধ্যে উল্লেখযোগ্য ধর্মতাত্ত্বিক ব্যাখ্যাগুলো হলো :
হাদিসের প্রতি সুন্নি দৃষ্টিভঙ্গি
যে কুরআন আজ আমরা দেখি সেটা আনুমানিক ৬৫০ খ্রিষ্টাব্দের দিকে মুহাম্মাদ (সা.)-এর সহচারীদের দ্বারা সংকলিত হয় এবং তা সমগ্র মুসলিমদের দ্বারা স্বীকৃত হয়। তৎকালীন আরবরা দৈনন্দিন জীবনে এমন অনেক কিছুর সম্মুখীন হতো যেগুলো সরাসরি কুরআনে ছিল না। এক্ষেত্রে তারা মুহাম্মাদ (সা.) ও তার সহাচারীদের জীবনাদর্শ অনুসরণ করতো। মুহাম্মাদ (সা.)-এর এই জীবনাদর্শ (বাণী ও কর্ম)-কে হাদিস বলা হয়। মুসলিম চিন্তাবিদরা এইসকল হাদিসের বর্ণনাকারীদের ধারা অনুসরণ করে ও তাদের বিশ্বস্ততা যাচাই করে হাদিসের গ্রহণযোগ্যতা নির্ধারণ করে থাকেন। সুন্নিরা সহীহ বুখারী ও সহীহ মুসলিম নামে দুটি হাদিসগ্রন্থকে বাকিগুলোর তুলনায় অধিকতর গ্রহণযোগ্য মনে করেন। যদিও ছয়টি হাদিস সংকলন মুসলিমদের কাছে বিশেষ গুরত্ব বহন করে। এগুলো হলো :
এছাড়াও আরো কিছু কম পরিচিত হাদিস সংকলন বিদ্যমান। যেমন :
একমাত্র স্রষ্টা ও প্রতিপালক
ইসলামি বিশ্বাস অনুযায়ী আল্লাহ্ মহাবিশ্বের সৃষ্টিকর্তা। একে তাওহিদে রুবুবিয়াহ বা রবের একত্ববাদ বলা হয়। কুরআনে বলা হয়েছে,
ইসলামি বিশ্বাস অনুযায়ী আল্লাহ্ একমাত্র রব। রব (ﺭﺏ) বলা হয় তাকে যিনি সৃষ্টি করেন, পরিচালনা করেন এবং মালিকানা যাঁর জন্য। কুরআনে বলা হয়েছে,
একমাত্র উপাস্য
মুসলিমরা আরও বিশ্বাস করে আল্লাহ্ই একমাত্র ইলাহ্ তথা সত্য উপাস্য। একে তাওহীদে উলুহিয়াহ বা ইলাহের বা উপাস্যের একত্ববাদ বলা হয়। ইলাহ্ (ﺍﻻﻟﻪ) অর্থ হলো: সম্মান ও বড়ত্বের কারণে শ্রদ্ধা ও ভালোবাসায় যার ইবাদত করা হয়। আর ইবাদত বা উপাসনা সেই সব কাজকে বলা হয়, যা কোনো ইলাহ্-র সন্তুষ্টি লাভের আশায় অথবা তার অসন্তুষ্টির ভয়ে করা হয়। কুরআনে বলা হয়েছে,
মক্কার মূর্তিপুজারিরা লাত, মানাত, উজ্জাসহ বিভিন্ন মূর্তির উপাসনা করত। এগুলোর প্রসঙ্গে বলা হয়েছে,
নাম ও গুণাবলী
কুরআনে বা হাদীসে আল্লাহর অনেকগুলো সুন্দর নাম ও গুণের উল্লেখ রয়েছে। মুসলিমরা আল্লাহর নাম ও গুণগুলোর কোনোটি অস্বীকার করে না, সৃষ্টবস্তুর সাথে সাদৃশ্য দেয় না, গুণগুলোর ধরন নির্ধারণ করে না। এই সকল নাম ও গুণ একমাত্র আল্লাহকে সাব্যস্ত করাকে তাওহীদে আসমা ওয়া সিফাত বা নাম ও গুণের একত্ববাদ বলা হয়।
ফেরেশতাদের সম্পর্কে
ইসলামি বিশ্বাস অনুসারে আল্লাহ ফেরেশতাদেরকে নূর বা আলো দিয়ে সৃষ্টি করেছেন। তারা আল্লাহর নির্দেশ পালনে রত আছেন। কুরআনে বলা হয়েছে,
হাদীস অনুসারে জিব্রাইলের দিগন্ত জুড়ানো ছয়শত ডানা রয়েছে। কয়েকজন ফেরেশতার কাজ সম্পর্কে হাদীসে জানা যায়। যেমন- ওহী বহনের দায়িত্বে আছেন জিব্রাইল, শিংগায় ফুঁ দেওয়ার দায়িত্বে আছেন ইস্রাফিল, বৃষ্টি বর্ষণের দায়িত্বে আছেন মিকাইল, জাহান্নামের দায়িত্বে আছেন মালিক, মৃত্যুর দায়িত্বে আছেন মালাকুল মাউত। এছাড়াও মুসলিমরা বিশ্বাস করে প্রত্যেক ব্যক্তির সাথে দুইজন করে ফেরেশতা থাকে। এ ফেরেশতাদ্বয় ব্যক্তির আমলসমূহ লিপিবদ্ধ করেন।
নবী-রসূলদের সম্পর্কে
ইসলামি বিশ্বাস অনুসারে, আল্লাহ তাআলা প্রত্যেক জাতির জন্য একজন মানুষকে রাসূল (বার্তাবাহক) করে পাঠিয়েছেন যারা তাদেরকে তাওহীদের আহ্বান জানান। আল্লাহ তাদেরকে যে বাণী দিয়ে প্রেরণ করেছেন তারা তার কোনো অংশ গোপন বা পরিবর্তন করেননি। ভিন্ন রাসূলের ক্ষেত্রে বিধিবিধান ও আইন-কানুন ভিন্ন হতে পারে। এক রাসূলের উম্মতের উপর যে ইবাদাত ফরজ করা হয়েছে তা অন্য রাসূলের উম্মতের উপরে ফরজ করা হয়নি। আবার এক রাসূলের উম্মতের উপরে যে বিষয়গুলো হারাম করা হয়েছে তা অন্য রাসূলের উম্মতের জন্য হয়তো হালাল করা হয়েছে। কুরআন ও হাদীসে রাসূলদের মধ্যে কারো কারো নাম জানা যায়। যেমন- মুহাম্মদ, ঈসা, দাউদ, মূসা, ইব্রাহিম, নূহ। তবে সব নবী-রাসূলদের নাম ও তাদের বর্ণনা জানানো হয়নি।
কুরআন অনুসারে সর্বশেষ রাসূল হচ্ছেন মুহাম্মদ। ইসলামি বিশ্বাস অনুযায়ী, আল্লাহ তাকে অন্য নবীদের উপর বেশ কিছু বিশেষত্ব দিয়েছেন। তাকে সমস্ত জিন ও মানুষের নবী হিসেবে পাঠিয়েছেন।
আসমানী গ্রন্থ সম্পর্কে
মুসলিমরা বিশ্বাস করে, আসমানী কিতাবসমূহ আল্লাহর পক্ষ থেকে নাযিল হয়েছে। কুরআনে বলা হয়েছে,
তাওরাতের ব্যাপারে কুরআনে বলা হয়েছে,
কিতাবসমূহের মধ্যে কয়েকটির নাম কুরআনে বলা হয়েছে। এগুলো হচ্ছে- কুরআন, তওরাত, ইঞ্জিল, যাবুর, সহিফায়ে ইব্রাহিম ও সহিফায়ে মূসা।
মুসলিমদের বিশ্বাস অনুসারে, শেষ আসমানী কিতাব কুরআন পূর্বের কিতাবসমূহের সত্য বিষয়গুলোর সত্যায়ন করে, ঐ কিতাবগুলোতে যেসব বিকৃতির অনুপ্রবেশ ঘটেছে সেগুলোকে প্রত্যাখ্যান করে।
তাকদীর সম্পর্কে
এ মহাবিশ্বে যা কিছু ঘটবে আল্লাহ তাআলা তার পূর্বজ্ঞান অনুসারে সেসব কিছু নির্ধারণ করে রেখেছেন এরূপ বিশ্বাসকে তাকদীর বলা হয়। মুসলিমরা বিশ্বাস করে,
আখিরাত/পরকাল সম্পর্কে
মুসলিমরা বিশ্বাস করে, পার্থিব জীবন শেষ হয়ে মৃত্যু ও কবর জীবনের মাধ্যমে অন্য জগত শুরু হবে। একসময় কিয়ামত সংঘটিত হবে, তারপর পুনরুত্থান, হাশর ও হিসাব-নিকাশের পর ফলাফল প্রাপ্ত হয়ে জান্নাতীরা জান্নাতে এবং জাহান্নামীরা জাহান্নামে যাবে।
কবর
ইসলামি বিশ্বাস অনুসারে, মৃত ব্যক্তিকে দাফনের পর তাকে তার রব, দীন ও শেষনবী সম্পর্কে জিজ্ঞাসা বা প্রশ্ন করা হবে। মানুষ তাদের কর্ম অনুসারে কবরে শাস্তি বা শান্তি ভোগ করবে। মৃত ব্যক্তি কবর জীবনের শাস্তি অথবা শান্তি প্রাপ্ত হবে, যদিও তাকে ভূগর্ভস্থ করা না হয়।
কিয়ামতের পুর্বাভাস
ইসলাম অনুসারে কিয়ামত বা মহাপ্রলয়ের পূর্বে এর পুর্বাভাস বা আলামত প্রকাশ পাবে। আলেমগণ এ আলামতগুলোকে দু’ভাগে বিভক্ত করেছেন:
কিয়ামত, হাশর, হাউয
ইসলামি আকীদা অনুসারে, ইসরাফীল শিঙ্গায় ফুৎকার দিলে কিয়ামত হবে, অর্থাৎ বিশ্বজগৎ ধ্বংস হবে। প্রথম ফুৎকার দেওয়ার সাথে সাথেই আল্লাহ যা জীবিত রাখবেন তাছাড়া সকল সৃষ্টজীব মারা যাবে। দ্বিতীয় ফুৎকার দেওয়ার সাথে সাথেই পৃথিবী সৃষ্টি থেকে কিয়ামত পর্যন্ত যত সৃষ্টজীবের আর্বিভাব হয়েছিল, তারা সকলেই জীবিত হয়ে উঠে দাঁড়াবে।
এরপর তাদের হিসাব-নিকাশের জন্য ময়দানে একত্রিত করা হবে। এই একত্রিত করাকে হাশর বলা হয়। ময়দানে অবস্থানকালে সূর্য তাদের নিকটবর্তী হবে। এ উত্তপ্ত ও কঠিন অবস্থান দীর্ঘ হওয়ায় শরীর থেকে নির্গত ঘামে হাবু-ডুবু খাবে তাদের (ভালো-মন্দ) কর্ম অনুপাতে।
ইসলামি বিশ্বাস অনুযায়ী, হাউয নামের একটি সুপ্রশস্ত পানির ধারা আল্লাহ্ নবীকে হাশরের মাঠে দান করেছেন। হাউযের পানি দুধের চেয়ে সাদা, বরফের চেয়ে ঠাণ্ডা, মধুর চেয়ে অধিক মিষ্টি, মিশকের চেয়ে সুগন্ধি। যে ব্যক্তি তা থেকে একবার পানি পান করবে, সে আর কখনও পিপাসার্ত হবে না।
শাফায়াত
মানুষ বিচার দিবসের ভয়াবহ বিপদ থেকে মুক্তি পাওয়ার জন্যে তাদের রবের নিকট সুপারিশ পেশ করার চেষ্টা করবে। শেষনবী তাদের জন্য সুপারিশ করবেন। কিয়ামতের দিন পাপীদের ক্ষমা করা ও পুণ্যবানদের মর্যাদা বৃদ্ধির জন্য সুপারিশ করা হবে। নবী-রাসুল, ফেরেশতা ও নেককার ব্যক্তিরা সুপারিশ করার অনুমতি পাবে। কুরআন ও সিয়াম সুপারিশ করবে বলেও হাদিসে উল্লেখ আছে। যে ব্যক্তিদের প্রতি স্বয়ং আল্লাহ সন্তুষ্ট রয়েছেন, তাদের ছাড়া অন্য কারো জন্য কেউ সুপারিশ করবে না ।
মীযান, পুল সিরাত, কানত্বারাহ্
আল্লাহ বিচার দিবসে মীযান স্থাপন করবেন, বান্দাদের আমল মাপার ও তাদের কর্মের প্রতিদান প্রদানের জন্য। এর দুটি পাল্লা ও রশি রয়েছে।
ইসলামি বিশ্বাস অনুযায়ী পুল সিরাত হলো জাহান্নামের উপর স্থাপিত পুল, যা অন্ধকারাছন্ন ভয়ের পথ। এর উপর দিয়ে মানুষ জান্নাতের দিকে অতিক্রম করবে। কেউ অতি দ্রুত অতিক্রম করবে আবার কেউ অনেক ধীর গতিতে তাদের কর্ম অনুসারে। পুল সিরাতের দুই ধারে হুকের মত অসংখ্য কাঁটা থাকবে। পুল সিরাত হবে তরবারীর চেয়ে ধারালো, চুলের চেয়ে সূক্ষ্ম ও পিচ্ছিল জাতীয়। অনেকে মুখ থুবড়ে জাহান্নামের তলদেশে নিক্ষিপ্ত হবে।
মুমিনেরা পুলসিরাত অতিক্রম করে কানত্বারাতে অবস্থান করবে। এখানে জান্নাতে যাওয়ার পূর্বে একে অপরের কাছ থেকে প্রতিশোধ গ্রহণ করে পরিশুদ্ধ হবে। এরপর জান্নাতে প্রবেশের অনুমতি দেওয়া হবে।
জান্নাত, জাহান্নাম
মুসলিমরা বিশ্বাস করে জান্নাত ও জাহান্নাম বর্তমানে বিদ্যমান রয়েছে এবং সর্বদা থাকবে। জান্নাতবাসীদের নি‘আমত শেষ হবে না, অনুরূপ জাহান্নামীদের মধ্যে যার ব্যাপারে আল্লাহ চিরস্থায়ী শাস্তির ফায়সালা করেছেন তার শাস্তি কখনও শেষ হবে না।
ইসলাম অনুসারে, জান্নাত হলো অতিথিশালা, যা আল্লাহ মুত্তাকীদের জন্য তৈরি করে রেখেছেন। সেখানে রয়েছে প্রবাহিত নদী, সুউচ্চ কক্ষ, মনোলোভা রমণীগণ। আরো রয়েছে এমন সব সামগ্রী যা কোনো দিন কোনো চক্ষু দেখে নি, কোনো কর্ণ শ্রবণ করে নি, আর কোনো মানুষের অন্তরেও কোনো দিন কল্পনায় আসে নি। জান্নাতে মুমিনদের জন্য সব চাইতে বড় নি‘আমত হলো আল্লাহকে স্বচক্ষে দেখা। সবচেয়ে উন্নত ও উত্তম জান্নাত হল, জান্নাতুল ফিরদাউস আল-আ‘লা। এর ছাদ হলো আল্লাহর ‘আরশ। জান্নাতের সুগন্ধি চল্লিশ বৎসর দূরত্বের রাস্তা থেকে পাওয়া যাবে। জান্নাতের আটটি দরজা রয়েছে, প্রত্যেক দরজার পার্শ্বের দৈর্ঘ্য ‘মক্কা’ থেকে ‘হাজর’ এর দূরত্বের সমান। জান্নাতে নূন্যতম মর্যাদার অধিকারী যে হবে তার জন্য দুনিয়া ও আরো দশ দুনিয়ার পরিমাণ জায়গা হবে।
আর জাহান্নাম হল শাস্তির ঘর যা আল্লাহ কাফির ও অবাধ্যদের জন্য তৈরি করে রেখেছেন। তার পাহারাদার হবে নিষ্ঠুর ও নির্দয় ফিরিশতারা। কাফিরদের খাদ্য হবে যাক্কুম (কাঁটাযুক্ত) আর পানীয় হবে পুঁজ, দুনিয়ার আগুনের তুলনায় ৭০ গুণ তাপমাত্রার আগুনে তাদের শাস্তি দেয়া হবে। জাহান্নামের সাতটি দরজা হবে।
জৈবনিক বিজ্ঞানসমূহের তালিকা
জৈবনিক বিজ্ঞানসমূহ (Life sciences বা Biological sciences) বলতে বিজ্ঞানের সেইসব শাখাকে বোঝায় যেগুলিতে জীবন ও জীবদের (যেমন অণুজীব, উদ্ভিদ, প্রাণী, মানুষ) উপরে বৈজ্ঞানিক অধ্যয়ন ও গবেষণা সম্পাদন করা হয়। জৈবনিক বিজ্ঞানগুলি প্রাকৃতিক বিজ্ঞানের দুইটি প্রধান শাখার একটি গঠন করেছে। অপর শাখাটিতে রয়েছে ভৌত বিজ্ঞানগুলি, যেগুলিতে প্রাণহীন বা নির্জীব পদার্থ নিয়ে অধ্যয়ন করা হয়।
সংজ্ঞানুযায়ী জীববিজ্ঞান হল প্রধানতম জৈবনিক বিজ্ঞান, যাতে জীবন ও জীব নিয়ে অধ্যয়ন করা হয়। অন্যান্য জৈবনিক বিজ্ঞানগুলি জীববিজ্ঞানের শাখা-প্রশাখা।
কিছু কিছু জৈবনিক বিজ্ঞান একটি বিশেষ প্রকারের জীবের উপরে দৃষ্টি নিবদ্ধ করে। যেমন প্রাণীবিজ্ঞান হল প্রাণীদের অধ্যয়নের ক্ষেত্র, অন্যদিকে উদ্ভিদবিজ্ঞান হল উদ্ভিদসমূহের উপরে গবেষণার ক্ষেত্র। অন্যান্য কিছু জৈবনিক বিজ্ঞানে সব জীব কিংবা অনেক জীবের মধ্যে বিদ্যমান সাধারণ কোন দিক বা বৈশিষ্ট্যকে কেন্দ্র করে অধ্যয়ন করা হয়, যেমন অঙ্গসংস্থান বা বংশাণুবিজ্ঞান। কিছু কিছু জৈবনিক বিজ্ঞানে অতিক্ষুদ্র বা আণবিক মাপনীর বস্তু নিয়ে গবেষণা করা হয়, যেমন আণবিক জীববিজ্ঞান বা প্রাণরসায়ন। আবার অন্য কিছু জৈবনিক বিজ্ঞানে অপেক্ষাকৃত বৃহত্তর মাপের বস্তুর উপর আলোচনা করা হয়, যেমন কোষবিজ্ঞান, অনাক্রম্যবিজ্ঞান, প্রাণী-আচরণ বিজ্ঞান, ঔষধ প্রস্তুতি ও ব্যবহার বিজ্ঞান, বাস্তুবিজ্ঞান, ইত্যাদি। জৈবনিক বিজ্ঞানের আরেকটি প্রধান শাখা হল মনের প্রকৃতি অনুধাবন করা, যার একটি উদাহরণ হল স্নায়ুবিজ্ঞান।
জৈবনিক বিজ্ঞানসমূহের আবিষ্কারগুলি মানুষের জীবনের মান উন্নয়নে সহায়তা করে। সুস্বাস্থ্য, কৃষি, চিকিৎসাবিজ্ঞান, ঔষধনির্মাণ শিল্প এবং খাদ্যবিজ্ঞান শিল্পে এদের প্রয়োগ রয়েছে।
নিচে জৈবনিক বিজ্ঞানসমূহের একটি বাংলা বর্ণানুক্রমিক তালিকা দেওয়া হল।
বাংলা বর্ণানুক্রমিক তালিকা
• অঙ্গবিজ্ঞান (Organology)
• অঙ্গসংস্থানবিজ্ঞান (Morphology)
• অজীবজনি (জীবনের উৎস) (Abiogenesis)
• অণুজীববিজ্ঞান (Microbiology)
• অধিবংশাণুবিজ্ঞান (Epigenetics)
• অনাক্রম্যবিজ্ঞান (Immunology)
• অনুজনন বিজ্ঞান (Epigenetics)
• অন্তঃক্ষরা বিজ্ঞান (Endocrinology)
• অমেরুদণ্ডী প্রাণীবিজ্ঞান (Invertebrate zoology)
• অম্ল-ক্ষারক শারীরবিজ্ঞান (Acid–base physiology‎ )
• অরণ্য বাস্তুবিজ্ঞান (Forest ecology‎ )
• অরণ্যচাষবিজ্ঞান (Silviculture)
• অরণ্যবিজ্ঞান (Forestry)
• অর্জিত জীববৈশিষ্ট্য বিজ্ঞান (Ctetology)
• অর্থনৈতিক উদ্ভিদবিজ্ঞান (Economic botany)
• অস্থি-পেশী-সন্ধিবিজ্ঞান (Osteomyoarthrology)
• অস্থিবিজ্ঞান (Osteology)
• অস্থিসন্ধিবিজ্ঞান (Arthrology)
• আঘাতবিজ্ঞান (Traumatology)
• আচরণীয় জীববিজ্ঞান (behavioural biology)
• আচরণীয় বংশাণুবিজ্ঞান (Behavioural genetics)
• আচরণীয় স্নায়ুবিজ্ঞান (Behavioral neuroscience)
• আণবিক অণুজীববিজ্ঞান (Molecular microbiology)
• আণবিক উদ্ভিদবিজ্ঞান (Plant Molecular Biology)
• আণবিক ঔষধবিজ্ঞান (Molecular Pharmacology)
• আণবিক জীববিজ্ঞান (Molecular biology)
• আণবিক জৈব পদার্থবিজ্ঞান (Molecular Biophysics)
• আণবিক প্রাণরসায়ন (Molecular Biochemistry)
• আণবিক বংশাণুবিজ্ঞান (Molecular genetics)
• আণবিক বিষক্রিয়াবিজ্ঞান (Molecular Toxicology)
• আণবিক ভাইরাসবিজ্ঞান (Molecular virology)
• আণবিক রোগবিজ্ঞান (Molecular pathology)
• আণবিক স্নায়ুবিজ্ঞান (Molecular neuroscience )